《寄兴》
宋代·林希逸

生涯薄薄仰田畴，破敝犹存晏子裘。聊向太虚中过活，何曾自已外驰求。

狂吟时有衔杯兴，退省知无障扇羞。老守残书差得趣，人间别一种风流。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。